Diari Oficial de la Generalitat Valenciana


Sumari del DOGV 9540, del 23-02-2023 (2023/1627)

RESOLUCIÓ de 7 de febrer de 2023, del president de Turisme Comunitat Valenciana, de concessió de huit beques, classe E, classe H, i classe I, per a la realització de pràctiques professionals durant l'exercici 2023 en matèria de turisme en les dependències de l'esmentada entitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1627


Data del document
:   07-02-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 7 de febrer de 2023, del president de Turisme Comunitat Valenciana, de concessió de huit beques, classe E, classe H, i classe I, per a la realització de pràctiques professionals durant l'exercici 2023 en matèria de turisme en les dependències de l'esmentada entitat pública. [2023/1627]  
Antecedents de fet  
Primer. El dia 12 de desembre de 2017 es va publicar en el Diari Oficial de la Generalitat Valenciana (DOGV 8188), el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme.  
Segon. El dia 16 de novembre de 2022 es va publicar (DOGV 9471) la Resolució de 10 de novembre de 2022, del president de Turisme Comunitat Valenciana, per la qual es van convocar beques per a la realització de pràctiques professionals en matèria de turisme, en dependències de la mateixa entitat, concretament, segons el que es disposa en el seu apartat primer, «Objecte»: tres beques de classe E, en matèria de competitivitat empresarial i emprenedoria; dues beques classe H, en matèria de plans territorials i espais turístics; i tres beques de classe I, en matèria de gestió administrativa, en el marc del decret d'ajudes dirigides al sector turístic i les convocatòries anuals a entitats i empreses de la Comunitat Valenciana.  
En aquesta resolució de convocatòria, concretament en el seu apartat segon, «Finançament», es disposa el següent:  
1. El projecte de llei de pressupostos de la Generalitat per a l'exercici 2023, dins de la Secció 05, Entitat 00348. Turisme Comunitat Valenciana, inclou una línia denominada «Programa d'especialització turística», amb el codi línia S0750000, i un import de dos-cents trenta mil euros (230.000 €), cap. IV, els beneficiaris previstos del qual són titulats universitaris.  
2. Aquesta línia inclou l'import global màxim destinat a la concessió de les huit beques que es convoquen mitjançant la present resolució, que serà, per a l'exercici 2023, de cent deu mil euros (110.000 €), i per a l'exercici 2024, de cent deu mil euros (110.000 €), condicionat en tots dos casos a l'existència de crèdit adequat i suficient en les respectives lleis de pressupostos de la Generalitat per a cada exercici.  
  
La Llei 9/2022, de 30 de desembre, de pressupostos de la Generalitat per a l'exercici 2023, dins de la Secció 05, entitat 00049 Turisme Comunitat Valenciana, inclou una línia denominada «Programa de beques d'especialització turística», amb el codi línia S0750000, i un import de cent cinquanta mil euros (150.000 €), cap. IV, els beneficiaris previstos del qual són titulats universitaris i formació professional superior.  
Així mateix, en la Resolució de 10 de novembre de 2022, del president de Turisme Comunitat Valenciana, per la qual es van convocar beques, concretament en el seu apartat deu, «Quantia de les beques, règim de deslliurament i justificació», s'estableix el següent:  
«A l'efecte de la quantia de les beques, el seu pagament i justificació, s'estarà al que s'estableix en el capítol V del Decret 20/2017, de 24 de novembre, del president de la Generalitat.»  
De conformitat amb la Resolució de 16 de gener de 2023, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell: «Establir en 1.165,08 €, la quantitat inicial de percepció per a l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell, pel qual es regula la concessió de beques. Aquesta quantitat inicial de 1.165,08 € haurà de ser incrementada, si fa el cas, amb els increments addicionals previstos en l'article 28.2 de la Llei 9/2022, de 30 de desembre, de pressupostos de la Generalitat per a l'exercici 2023.»  
La dotació econòmica inicial de cadascuna de les beques serà de 1.165,08 euros bruts mensuals.  
Tercer. La resolució de convocatòria de les beques, estableix, en el seu apartat nové, «Termini de resolució i notificació», que el termini màxim per a dictar i publicar les resolucions serà de tres mesos, a comptar des de la data de publicació de la referida convocatòria.  
Quart. La Comissió avaluadora de les beques classe E, H i de les beques classe I, designades pel president de Turisme Comunitat Valenciana, es va constituir el 19 de desembre de 2022, en virtut de l'apartat sisé, «Ordenació i instrucció. Comissió avaluadora», de la resolució de convocatòria de les beques, i de conformitat amb l'article 9 del Decret 20/2017, de 24 de novembre, del president de la Generalitat.  
Amb data 21 de desembre, per acord de la referida comissió, es van publicar les llistes ordenades de tots els aspirants, segons la puntuació obtinguda de la baremació, així com la llista d'aspirants exclosos, conforme als criteris establits en la convocatòria i en els articles 3 i 4 del Decret 20/2017, de 24 de novembre, del president de la Generalitat, pel qual s'estableixen les bases reguladores, concedint un termini de deu dies hàbils als aspirants per a la presentació d'al·legacions.  
  
Cinqué. El 9 de gener de 2023, l'esmentada comissió aprovà les taules de puntuacions definitives de la baremació i va acordar convocar a la fase d'entrevista als aspirants que superaven la nota mínima acordada, en atenció al que es disposa en l'art. 4.1.e) de les bases de la convocatòria. Així mateix, es va sol·licitar la presentació, en el moment de l'entrevista, de la documentació acreditativa dels mèrits detallats en el currículum, en els termes que estableix en l'art. 7 del Decret 20/2017, de bases de la convocatòria de les beques.  
Sisé. En data 13 i 16 de gener de 2023, la comissió avaluadora va realitzar les entrevistes amb les incidències següents:  
3 beques classe E (en matèria de competitivitat i emprenedoria empresarial)  
- Aspirants convocats: 17  
- Aspirants entrevistats: 14  
- Aspirants no presentats: 3  
2 beques classe H (en matèria de plans territorials i espais turístics)  
  
- Aspirants convocats: 23  
- Aspirants entrevistats: 18  
- Aspirants no presentats: 5  
Resum entrevistes beques classe I (en matèria de gestió administrativa)  
- Aspirants convocats: 8  
- Aspirants entrevistats: 4  
- Aspirants no presentats: 4  
Seté. Amb data 16 de gener, i després de finalitzar la fase d'entrevistes, la comissió es va reunir i va acordar la publicació de les respectives llistes provisionals ordenades dels aspirants, segons la puntuació total obtinguda de la baremació i de l'entrevista realitzada, així com la llista d'aspirants no presentats conforme als criteris establits en la convocatòria i en els articles 3 i 4 del Decret 20/2017, concedint un termini de deu dies per a la presentació d'al·legacions. (annexos I, II i III),  
  
En la mateixa data, i segons l'acta esmentada, la comissió acordà constituir, conforme a l'art. 4, apartat 3, del Decret 20/2017, de 24 de novembre, borses de reserva amb els aspirants que, havent superat l'entrevista, no van resultar adjudicataris de la beca, per ordre decreixent de puntuació total.  
Huité. Finalitzada la fase d'ordenació i instrucció del procediment, i sense que l'al·legació presentada per Mireya Peiró fora estimada, i no havent-hi cap altra al·legació, amb data 6 de febrer de 2023, la Comissió avaluadora aprovà la proposta de relació de persones beneficiàries, la relació d'aspirants que no resultant adjudicataris queden inclosos en cadascuna de les borses de reserva, prioritzada per ordre de puntuació per a cobrir les vacants que pogueren produir-se durant el període de vigència; i acordà, en data 6 de febrer de 2023, elevar aquesta proposta de resolució conjunta del procediment al president de Turisme Comunitat Valenciana.  
  
Fonaments jurídics  
Primer. La competència per a elevar proposta al president de Turisme Comunitat Valenciana per a la resolució del procediment correspon a la comissió d'acord amb el contemplat en l'article 9.5 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme. La comissió avaluadora va elevar proposta de concessió amb data 6 de febrer de 2023.  
Segon. La competència per a resoldre aquest procediment correspon al president de Turisme Comunitat Valenciana, d'acord amb el contemplat en l'article 10.4 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme.  
  
Tercer. En la tramitació d'aquest procediment s'ha respectat el que es disposa en el citat Decret 20/2017, de 24 de novembre, i el que s'estableix en la resolució de 10 de novembre de 2022, del president de Turisme Comunitat Valenciana, per la qual es van convocar huit beques per a la realització de pràctiques professionals en matèria de turisme en dependències pròpies (dues de classe H, tres de classe E, i tres de classe I).  
Quart. La present resolució recull els extrems assenyalats en l'article 11.1 del referit decret aprovatori de les bases reguladores, indicant així mateix la data d'inici del període de duració de les beques, segons allò que s'ha fixat en l'article 14.1 de les mateixes bases.  
  
Vistos els antecedents de fet assenyalats i els fonaments jurídics esmentats, i altres de general i pertinent aplicació, resolc:  
  
Primer  
Concedir les beques per a la realització de pràctiques professionals en dependències de Turisme Comunitat Valenciana a les persones que apareixen incloses en l'apartat corresponent a persones beneficiàries de cadascun dels annexos de la present resolució, el període de durada de cada beca començarà el dia 1 de març de 2023.  
  
Segon  
Designar integrants de les borses de reserva (previstes en l'article 18 del referit Decret 20/2017, de 24 de novembre), els aspirants que apareixen inclosos en l'apartat corresponent a borsa de reserva de cadascun dels annexos de la present resolució.  
  
Tercer  
Publicar en el Diari Oficial de la Generalitat Valenciana, conforme l'assenyalat en l'article 11.1 de les bases reguladores, publicació que farà efecte de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet (https: //www.gva.es), així com en la pàgina web de Turisme Comunitat Valenciana: www.turisme.gva.es.  
  
  
Contra aquesta resolució que posa fi a la via administrativa, podrà interposar-se recurs de reposició davant del mateix òrgan que dicta aquest acte, en el termini d'un mes comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu davant els jutjats contenciosos administratius de València, en el termini de dos mesos comptats l'endemà de la publicació, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que s'hi considere oportuna.  
  
  
València, 7 de febrer de 2023.- El president de Turisme Comunitat Valenciana: Francesc Colomer Sánchez.